ये एक बड़ा बेतुका सा खेल है जो कभी कभी मुझे हैरत में डाल देता है.एक दिन युहीं ये खेल खेलते खेलते मुझे नींद आ गयी और मैं सपना देखने लगा की तुम्हारा विवाह मेरे साथ हो गया है.सुबह सुबह अचानक जब एक टेक्स्ट मेसेज से नींद खुली और सपना टूटा, तो महसूस हुआ की मैं सपना देख रहा था...मेरे सामने वही कमरा था, वही किताबें...सब कुछ वैसा ही था..मेरी साँसे तेज चल रही थी, ऐसा लग रहा था की मैं बहुत देर तक दौड़ता रहा था और अंत में ठोकर खा कर गिर गया..मैं कुछ देर एकदम हताश सा बैठा रहा.